kardosdrur/scandi-wiki huggingface dataset:
Fourierrække

Fourierrækker er en bestemt type af uendelige rækker indenfor matematikken. Fourierrækker blev oprindeligt udtænkt af den franske matematiker Joseph Fourier, og er dermed navngivet til hans ære. Fourierrækker bruges til at beskrive periodiske funktioner til videre analyse.

For en 2π-periodisk funktion, som er stykkevis kontinuert vil man tilknytte en funktion f til en Fourierrække af følgende form:

Hvor hhv. an og bn betegner de såkaldte Fourierkoefficienter. Bemærk i øvrigt tilde-tegnet som kun kan erstattes af et lighedstegn i det tilfælde at Fourierrækken er konvergent i alle punkter. Fourierkoefficienterne udregnes på følgende vis:

Fourierrækker på kompleks form 
Det er muligt at opskrive Fourierrækken på kompleks form, som gør udtrykket mere overskueligt, om end det bliver mindre intuitivt at gennemskue, hvad der foregår i beregningerne.

Som det ses er den komplekse eksponentialfunktion en del af dette udtryk. Her beregnes de komplekse Fourierkoefficienter på en lidt anderledes måde.

Hvis man kender de reelle Fourierkoefficienter, er det muligt at omskrive dem til kompleks form, således man får en simplere skrivemåde. Det gøres vha. disse omregninger:

Konvergens 
Lad f være en T-periodisk funktion og lad . Hvorimens Fourierkoefficienterne formelt kan defineres for en hvilken som helst funktion, hvor integralerne giver mening, afhænger rækkens konvergens mod f(x) af funktionen f's egenskaber.

Det simpleste svar er, at hvis f er kvadratisk integrabel, så er

Dette er konvergens i L²-normen. Beviset for dette resultat er simpelt, modsat Lennart Carlesons meget stærkere resultat, at rækken konvergerer næsten overalt.

Der er mange kendte prøver, der sikrer, at rækken konvergerer i et givet punkt x, for eksempel, hvis funktionen er differentiabel i x. Selv et diskontinuitetsspring er intet problem: Hvis funktionen har venstre og højre afledede i punktet x, vil Fourierrækken konvergerer mod gennemsnittet af grænseværdierne fra venstre og højre. Et overraskende resultat er dog, at Fourierrækken for en kontinuert funktion ikke nødvendigvis konvergerer punktvist.

Denne upraktiske situation opvejes af en sætning af Dirichlet, der siger, at hvis f er en periodisk og stykkevis kontinuert differentiabel funktion, så konvergerer funktionens Fourierrække punktvist, og , hvor  og . Hvis f er kontinuert, såvel som stykkevist kontinuert differentiabel, konvergerer rækken i L² og dermed uniformt.

I 1922 publicerede Andrey Kolmogorov en artikel ved navn Une série de Fourier-Lebesgue divergente presque partout, i hvilken han gav et eksempel på en Lebesgueintegrabel funktion, hvis Fourierrække divergerede næsten overalt. Denne funktion er ikke i .

Fourieranalyse
Matematiske rækker
Pacifisme

Pacifisme kommer af de latinske ord pax: fred og facere: gøre, og betyder at tage principiel afstand til vold og krig.

Pacifisme er bestræbelsen på at undgå krige. Ifølge pacifismen er krig hverken nødvendig eller forsvarlig, og derfor er pacifisme en udbredt holdning inden for fredsbevægelser, som tager afstand til enhver form for krig, krigsforberedelse og voldsanvendelse som middel til løsning af konflikter. Derfor er mange pacifister militærnægtere, da de ønsker ikke at bære våben.

Se også 
 Aldrig Mere Krig

Eksterne henvisninger 
 Dansk afdeling af War Resisters' International (WRI)
 Fiala, Andrew, "Pacifism", The Stanford Encyclopedia of Philosophy (Fall 2021 Edition), Edward N. Zalta (ed.)
 Leksikon for det 21. århundrede

Noter 

 
Ideologier
Bål

Et bål er en stabel af brændbart materiale, hyppigst træ, som er påsat ild, bål bruges til forskellige praktiske formål. For eksempel kunne det være tilberedning af mad, eller det mest åbenlyse at afgive varme.

Se også 
 Brand
 Sankthansbål
 Brændeovn
 Nying

Ild
Brian Vandenbussche

Brian Vandenbussche (født d. 24. september 1981 i Blankenberge, Belgien) er en belgisk målmand som spiller for SC Heerenveen i den hollandske Eredivisie.

I 2001/2002 sæsonen spillede han sin første kamp i professionel fodbold. Han spillede med Sparta Rotterdam imod Roda JC hvor han kom ind i 2. halvleg efter at Victor Kros havde lavet to store målmandsfejl og Roda JC havde scoret på begge fejl. Der blev scoret 1 mål imod ham. Vandenbussche spillede 2 sæsoner mere for Sparta, og spillede bagefter for SC Heerenveen. I 2006/2007 sæsonen spiller han i UEFA Cuppen's gruppespil for SC Heerenveen. En af SC Heerenveens modstandere er Odense BK.

Karriere 

Fodboldspillere fra Belgien
Månebase Alpha

Månebase Alpha () var en britisk science fiction-tv-serie om en månebases videre skæbne, efter at en eksplosion i et lager med atomaffald i 1999 har sendt Månen væk fra dens bane og ud i det ydre rum.

Serien blev produceret af Gerry Anderson, der tidligere havde lavet succesrige, kultdyrkede science fiction tv-serier som Thunderbirds (1965-66) og UFO (1970-71).

Visse elementer i serien var inspireret af den amerikanske tv-serie Star Trek og filmen Rumrejsen år 2001.

Månebase Alpha blev vist på DR i 1976-77. Før da var der stort set ikke blevet vist science fiction på dansk tv, så serien gjorde et uforglemmeligt indtryk på en hel generation af danske seere.

Der kom også en biograffilm klippet sammen af to afsnit fra serien.

Medvirkende 
 Martin Landau (Commander John Koenig)
 Barbara Bain (Doctor Helena Russell)
 Barry Morse (Professor Victor Bergman, kun i 1. sæson)
 Prentis Hancock (Paul Morrow, kun i 1. sæson)
 Nick Tate (Alan Carter)
 Zienia Merton (Sandra Benes)
 Sarah Bullen (Operative Kate)
 Catherine Schell (Maya, kun i 2. sæson. Schell optrådte også i episode (Guardian of Piri ) i 1. sæson som en robottjener)
Tony Anholt (Tony Verdeschi, kun i 2. sæson)

Trivia 
Månebase Alpha er også et slangudtryk for bebyggelsen Holmstrup ved Århus.

Episoder sendt på DR 
1976-10-16/Lørdag   22:40 Månebase Alpha episode "Løsrivelse" (S1E1, "Breakaway"). (Månebase Alpha har premiere i TV i Danmark)

1976-11-06/Lørdag  ??:?? Månebase Alpha episode "Fare for kollision" (S1E3, "Collision Course")

1976-11-27/Lørdag  ??:?? Månebase Alpha episode "Den sorte sol" (S1E10, "Black Sun")

1976-12-18/Lørdag  ??:?? Månebase Alpha episode "Rumhjernen" (S1E21, "Space Brain")

1977-01-02/Søndag  18:00 Månebase Alpha episode "Et Rumbarn" (S1E7, "Alpha Child").

1977-01-09/Søndag  18:00 Månebase Alpha episode "Livskraft" (S1E2, "Force Of Life").  (Månebase Alpha kritiseres i pressen for skræmmende indhold)

1977-01-16/Søndag  18:00 Månebase Alpha episode "Retur til Jorden?" (S1E14, "Earthbound").  (Månebase Alpha suspenderes til 29. april 1977)

1977-04-29/Fredag   22:10 Månebase Alpha episode "Slut på evigheden" (S1E12, "End Of Eternity").

1977-05-17/Tirsdag  21:25 Månebase Alpha episode "Metamorfose" (S2E1, "The Metamorph").

1977-06-06/Mandag  21:35 Månebase Alpha episode "Farligt Mineral" (S2E9, "All That Glisters").

1977-06-27/Mandag  ??:?? Månebase Alpha episode "Pupperne" (S2E12, "The A-B Chrysalis")

1977-07-11/Mandag  ??:?? Månebase Alpha episode "Zorans skæbne" (S2E23, "The Immunity Syndrome")

1977-07-25/Mandag 21:00 Månebase Alpha episode "Balance" (S2E15, "A Matter Of Balance"). (Sidste episode sendt i TV i Danmark)

Se også 
 Intercom

Eksterne henvisninger 
 

Tv-programmer fra ITV
Science fiction-tv-serier fra Storbritannien
Værker om fremtiden
Britiske tv-serier fra 1970'erne
E.S.P. (Bee Gees-album)

E.S.P. er Bee Gees' 15. originale album, udgivet i 1987. Selvom det ikke nåede ind på Top 50 i USA, solgte det godt i Europa hvor det blev #5 i Storbritannien, #2 i Norge og Østrig og #1 i Tyskland og Schweiz. Det solgte 3 millioner kopier globalt.

Spor 
Alle numre af Barry, Robin og Maurice Gibb.
 "E.S.P." – 5:35
 "You Win Again" – 4:01
 "Live or Die" (Hold Me Like a Child) – 4:42
 "Giving up the Ghost" – 4:26
 "The Longest Night" – 5:47
 "This is Your Life" – 4:53
 "Angela" – 4:56
 "Overnight" – 4:21
 "Crazy for Your Love" – 4;43
 "Backtafunk" – 4:23
 "E.S.P." (Vocal Reprise) – 0:30

Referencer 

Bee Gees album
Album fra 1987
Fytoremediering

Fytoremediering (af græsk fyto = plante, og latin remedium = genoprette balance) er en metode til at rense jord, grundvand eller luft for miljøfremmede stoffer ved hjælp af planter.

Fytoremediering består i oprensning af forurenet jord, grundvand eller luft med planter, der er i stand til at fjerne metaller, pesticider, organiske opløsningsmidler, olieprodukter eller andre forurenende stoffer fra det forurenede medie.
Metoden er ren, effektiv og miljøbevarende i modsætning til f.eks. opgravning og deponering.

Eksterne henvisninger 
 United States Environmental Protection Agency – A Citizen’s Guide to Phytoremediation  

Jordforurening
Flueknepperi

Flueknepperi er slang for at hænge sig i uvæsentlige detaljer, synonym med pedanteri, mens paragrafrytteri typisk vil finde anvendelse i forbindelse med nidkær regelfortolkning.

Ordet "flueknepperi"s oprindelse og etymologi er uvis, men det optræder i Pia Jarvads , der kender det fra 1977.
Der kendes to tolkninger af ordet "flueknepperi": den "mindre pæne" tager udgangspunkt i fluer, der parrer sig - en handling som kan synes ligegyldig og uvæsentlig, mens den "pæne" forklaring søger sin etymologi i knipling eller lignende sysler - tilsvarende en aktivitet med fokus på detaljen.

Tilsvarende ord kendes fra andre sprog.

På tysk 
På tysk bruges "Korinthenkacker" ("en, der skider korender") om en flueknepper. På bayersk (den tyske dialekt, der tales i Bayern og Østrig) kendes "Dipfalscheißa" ("en, der skider punktummer").

På engelsk 
På engelsk rammes flueknepperi nok bedst ved "nitpicking" ("at pille lus"), der dels har den bogstavelige betydning, dels netop har den overførte betydning, der svarer til "flueknepperi".

På hollandsk 
På hollandsk kendes "mierenneuken" ("at kneppe myrer"), som kan svare til den "mindre pæne" danske forklaring, men også "muggenziften" ("at si myg fra") kendes, og henviser til Matt 23:24: "I blinde vejledere, I sier myggen fra, men sluger kamelen."

Se også 
 Perfektionist
 Kontrolfreak
 OCD
 Obsessiv–kompulsiv personlighedsforstyrrelse

Noter 

Slang
Slow Motion (album)

Slow Motion er det trettende album af det progressive rockband Supertramp, udgivet i 2002.

Spor 
Alle sange skrevet af Rick Davies, bortset fra når andet er angivet

 "Slow Motion" – 3:50
 "Little By Little" – 4:30
 "Broken Hearted" – 4:28
 "Over You" – 5:06
 "Tenth Avenue Breakdown" – 8:57
 "A Sting in the Tail" – 5:17
 "Bee in Your Bonnet" – 6:27
 "Goldrush" (Davies, Richard Palmer-James) – 3:06
 "Dead Man's Blues" – 8:26

Musikere 
 Rick Davies – sang, mundharmonika, keyboard
 Mark Hart – guitar, keyboard, baggrundssang
 John Helliwell – saxofoner, træblæsere
 Cliff Hugo – bas
 Bob Siebenberg – trommer
 Carl Verheyen – guitar

Andre
 Jesse Siebenberg – perkussion, baggrundssang

Eksterne henvisninger 
 

Supertramp-album
Album fra 2002
Christian Walz

Christan Walz (født 4. september 1978 i Stockholm) er en svensk sanger og musiker, som synger på engelsk. Hovedsageligt består hans musik af genrerne soul og pop. Som tyveårig, i 1999, debuterede han med albummet Christian Walz. I maj 2004 udgav Chrisian Walz endnu et album, Paint By Numbers, som blev et stort hit i adskillige lande, også i Danmark. Han er især kendt for sangene Wonderchild og Never Be Afraid Again. På nuværende tidspunkt er Christian Walz i gang med at lave sit tredje album. Han skriver selv sin musik.

Diskografi 
 Christian Walz (1999)
 Nothing Gonna Change My Mood
 Lovin' Is Alright
 EP 
 Spend The Night Together 
 Midday, Friday, Payday... 
 Sentimental 
 Fertilize 
 Dancin' To 
 More Than Flowers 
 1 2 3 
 One Time 
 Panoum 
 Records & Amore
 Paint By Numbers (2004)
 Hit 'n Run 
 No No 
 You Look All The Same 
 Never Be Afraid Again 
 Sunday Morning Breakup 
 Maybe Not 
 Wonderchild 
 Die 
 I Will Let You Down 
 Red Eye 
 Missing You

Kilder/henvisninger 
 Officielle hjemmeside 

Sangere fra Sverige
Personer fra Stockholm
Boy Waterman

Boy Waterman (født 24. januar 1984 i Lelystad, Holland) er en hollandsk professionel målmand, der spiller for den cypriotiske klub APOEL.

Boy Waterman debuterede i SC Heerenveen den 25. februar 2004 mod hans tidligere klub, AFC Ajax. Denne kamp blev vundet med 4-1 til fordel for SC Heerenveen. I sæsonen 2004/2005 blev Boy Waterman 1. målmand hos SC Heerenveen, men efter at have spillet 4 kampe fik han en langvarig skade. Hans erstatter blev den nuværende belgiske landsholdspiller, Brian Vandenbussche. Først til sidst i 2005/2006 sæsonen spillede han igen en kamp for SC Heerenveen. Boy Waterman har spillet adskillige kampe for Oranje U-21.

I sommeren 2012 skiftede han til PSV Eindhoven på en fri transter fra den tyske klub Alemannia Aachen og har siden spillet flere forskellige klubber.

Karriere

Eksterne henvisninger 
 Spillerprofil  på PSVs officielle hjemmeside 

Fodboldspillere fra Holland
Fodboldspillere fra SC Heerenveen
Fodboldspillere fra AZ Alkmaar
Fodboldspillere fra ADO Den Haag
Fodboldspillere fra De Graafschap
Fodboldspillere fra Alemannia Aachen
Fodboldspillere fra PSV Eindhoven
Armillarsfære

En armillarsfære (fra latin: armilla, der betyder cirkel og armbånd) er et astronomisk instrument, opfundet af Eratosthenes i 248 f.Kr.. 
Armillarsfærer blev brugt til undervisning og astronomiske observationer i oltidens Grækenland. I slutningen af middelalderen benyttes instrumentet igen, bl.a. den danske astronom Tycho Brahe.

Videnskabelige instrumenter
Astronomiske Instrumenter
Danske opfindelser
DR Boogieradio

DR Boogieradio er en af Danmarks Radios digitale kanaler. Det vil sige den kan modtages via DAB. Der fokuseres på radiohits målrettet mod unge mennesker.

Boogieradio
Primærrute 35

Primærrute 35 er en hovedvej, der går fra Hjørring tværs over Vendsyssel til Frederikshavn.

Primærrute 35 starter sammen med primærrute 40 i Frederikshavns færgehavn på E45 og løber forbi Sindal, gennem Hjørring, for at slutte ved mødet med primærrute 55 vest for Hjørring. Øst for Hjørring krydser primærrute 35 Hirtshalsmotorvejen (E39).

Rute 35 har en længde på 38,4 km.

Kilder 

35
Transport i Frederikshavn
Some Things Never Change

Some Things Never Change er det ellevte album af det progressive rockband Supertramp, udgivet i 1997.


Spor 
Alle sange skrevet af Rick Davies, bortset fra hvor andet er angivet

 "It's a Hard World" – 9:46
 "You Win, I Lose" – 4:31
 "Get Your Act Together" – 4:48
 "Live to Love You" – 5:18
 "Some Things Never Change" – 6:26
 "Listen to Me Please" – 4:46
 "Sooner or Later" (Davies, Hart) – 6:50
 "Help Me Down That Road" – 4:36
 "And the Light" – 4:40
 "Give Me a Chance"  (Davies, Hart) – 4:24
 "C'Est What" – 8:16
 "Where There's a Will" – 5:36

Musikere 
 Rick Davies – sang, keyboard
 Mark Hart – guitar, keyboard, sang
 John Helliwell – saxofon, træblæsere
 Bob Siebenberg – trommer
 Carl Verheyen – guitar

Andre
 Cliff Hugo – bas
 Karen Lawrence – baggrundssang
 Lee Thornburg – basun, trompet, baggrundssang
 Tom Walsh – percussion, trommer

Referencer

Eksterne henvisninger 
 

Supertramp-album
Album fra 1997
Holdkørsel (cykelsport)

Holdkørsel er, som navnet antyder, et kørselsforløb, hvor et helt hold kører sammen. Holdkørsel bruges både i banecykling og i landevejscykling, men det er dog mest kendt fra landevejen. I løb som Tour de France bliver holdløb regelmæssigt brugt. Holdløb handler om samarbejde, og falder en enkelt rytter af på den, kan det blive svært for resten af holdet at holde tempoet. 

Disciplinen blev flittigt anvendt i Le Tour de France i 90'erne og op til år 2005, hvor disciplinen først 4 år senere igen blev kørt. I årene hvor holdløbet var en del Le Tour de France gjorde holdene, Gewiss-Ballan, 
ONCE, US Postal og Team CSC sig særlig bemærket.

Se også 
Cykling
Banecykling
Landevejscykling
Tidskørsel

Cykelsportsdiscipliner
Banecykling (cykelsport)
Landevejscykling (cykelsport)
Trygve Bjerkrheim

Trygve Alvgeir Bjerkrheim (26. august 1904 i Bjerkreim – 27. februar 2001 i Oslo) var en norsk redaktør og salmedigter. 
Han var født i Bjerkreim i Rogaland, men flyttede som barn med familien til Løken i Høland og voksede op dér. Bjerkrheim blev cand.theol. og blev ansat som redaktør for bladet Kineseren i 1936, et blad, der senere fik navnet Utsyn, og som er hovedorgan for Norsk Luthersk Misjonssamband. Som forfatter har han skrive flere tusinde digte, sange og salmer, som findes i næsten alle kristne sang- og salmebøger i Norge. Nogle af hans sange er oversat til dansk og optaget i danske kristne sangbøger.

Ekstern henvisning 
 Trygve Bjerkrheim

Journalister fra Norge
Digtere fra Norge
Sangskrivere fra Norge
Norsksprogede forfattere fra Norge
Sjavs

Sjavs er et dansk kortspil, der var kendt allerede i 1800-tallet. Det er udviklet af det tyske spil schafkopf. Udover Danmark er sjavs meget populært på Færøerne, hvor det spilles i en firmandsversion med makkerpar. Denne version af Sjavs er en tremandsversion som består af følgende 20 kort (Alle Esser, Konger, Damer, Knægte og 10'ere), heraf er 9 af dem faste trumfer (wenzel).

Trumfer
Rækkefølgen af trumferne er fra højest til lavest: ♣D, ♠D, ♣Kn, ♠Kn, ♥Kn, ♦Kn, ♣E, ♣K, ♣10. De resterende 11 kort betragtes som ordinære kort hvor Es er højest og 10 mindst – Der skal bekendes kulør hvis man kan.
Sjavs kan også spiles som farvesjavs. I så fald bestemmes trumffarven af den, der bliver spilfører.

Sjavs går ud på at tage stik med værdikort hjem. Der er 120 point fordelt på følgende måde: esser = 11, tiere = 10, konger = 4, damer = 3, knægte = 2.

Kortgivning 
Hver spiller får 6 kort og de sidste 2 kort udgør en talon kaldet katten.

Meldinger

Spil: Melderen skal tage min. 61 point og må købe de to kort i katten.

Stryger: Melderen skal tage min. 61 point uden at købe katten.

Tout: Melderen skal tage alle stik og må købe de to kort i katten.

Strøget tout: Melderen skal tage alle stik uden at købe de to kort i katten.

Regnskab
Vinder spilføreren skal han have 1 jeton fra hver modspiller for spil, 4 for en stryger, 10 for tout og 15 for strøget tout. Hvis modspllerne ikke får min. 31 point er de jan og taber dobbelt. Får de slet ingen stik taber de tredobbelt. Taber spilføreren, betaler han til begge modspillere efter tilsvarende regler og takster.

Kortspil
Wenzel

Wenzel er en fast trumfrækkefølge i en række kortspil af tysk oprindelse. Rækkefølgen er: kl D, sp D, kl Kn, sp Kn, hj Kn, ru Kn. Wenzel er udviklet i spillet schafkopf omkring 1800 og anvendes i dag bl.a. i det tyske nationalkortspil skat. I Danmark bruges wenzel i sjavs og skærvindsel (der opindeligt hed scherwenzel).

Kortspil
Bön-religionen

Bön eller bon er en meget gammel trosretning i Tibet, oprindelig animistisk og shamanistisk, men i dag frem for alt regnet som en af skolerne indenfor tibetansk buddhisme.

Det traditionelle syn på bön-religionen har været at det er den før-buddhistiske (altså ældre end 700-tallet) indfødte shamanistiske og animistiske religion, som ved at antage visse ydre buddhistiske træk har overlevet den religiøse forfølgelse fra den tibetanske statsmagts form for buddhisme. Flere elementer fra bön er desuden blevet indoptaget i den tibetanske buddhisme, fx bedeflag og vindheste.

Bön-lamaer, til tider kaldt "sort-huer" for at skille dem fra den store gelug-skoles "gul-huer" og gelug-skolens u-reformerede forgængere "rød-huerne", hævder dog at buddhismen faktisk først kom til Tibet i deres form. De fører deres tro tilbage til deres "egen" buddha, Tonpa Shenrab Miwoche, som skal have levet vest for Tibet (i Persien) for 18.000 år siden, altså en buddhisme langt ældre end den historiske Buddhas.

De fleste regner det dog som mere sandsynligt, at bön efter Tsongkhapas (1357-1419) reformation af den tibetanske buddhisme blev påvirket af den tantriske buddhisme, som kom med Padmasambhava fra Indien i 700-tallet, fortolket af gelug-skolen og sammensmeltet med dele af denne og bön-religionens egne førbuddhistiske forestillinger.

Bön-skolen, som de kinesiske myndigheder skønner, at ca. 10% af tibetanerne tilhører, især i de østlige dele af det kulturgeografiske område Tibet, deler det meste af sin tro og praksis med andre buddhister i Tibet, men har også flere egne ritualer og tekster.

Bön-religionens åndelige leder er i dag Lungtok Tenpai Nyima, Menri-klostrets 32. abbed, som p.t. lever i eksil i Dolanji i Himachal Pradesh, Indien.

Buddhisme
Religion i Kina
Tibets historie
Krokån

Krokån er en smålandsk/hallandsk å, som ved Knäred flyder ud i Lagan.

Mellem Flammafallet og Knäred løber åen på en strækning gennem en dyb slugt. 

Vandløb i Sverige
Nærmest lykkelig

Nærmest lykkelig er det syvende studiealbum af den danske popgruppe tv·2. Det blev udgivet i 1988 på CBS. Albummet har solgt 180.000 eksemplarer, og er dermed gruppens næstmest sælgende studiealbum kun overgået af Rigtige mænd - gider ikke høre mere vrøvl (1985). Albummet blev i 2006 en del af Kulturministeriets kulturkanonen under populærmusik.

Trackliste 
Alt tekst og musik er skrevet af Steffen Brandt.

Medvirkende

Produktion 
 Michael Bruun – producer og remix
 Mats Ronander – producer
 tv·2 – producer
 Per Leth Nissen – producer og pre-produktion
 Billy Cross – producer
 Hilmer Hassig – producer
 Søren Wolff – producer
 Jørgen Knub – teknik
 Tom Andersen – teknik
 Johannes Stærk – teknik
 Henrik Nilsson – ass. teknik
 Lars Nissen – ass. teknik
 Kenneth Kikkenborg – lydarkiv og dubs m.m.

Musikere 
 Hans Erik Lerchenfeld – guitar
 Georg Olesen – bas
 Steffen Brandt – tekst, musik, keyboards og vokal
 Sven Gaul – trommer
 Maria Bramsen – kor på "Nærmest lykkelig" og "De finder det helt naturligt",
 Misen Larsen – kor på "Nærmest lykkelig" og "De finder det helt naturligt"
 Johannes Stærk – kor på "Kys det nu (Det satans liv)" og "En sommerdag for alt for længe siden"
 Michael Bruun – korarrangement på "Alt hvad hun ville var at danse"
 Mats Ronander – mundharpe på "De finder det helt naturligt"

Referencer

Eksterne henvisninger 
 Nærmest lykkelig på tv·2s hjemmeside
 Nærmest lykkelig i Kulturkanonen  på Kulturministeriets hjemmeside

Album fra 1988
Tv·2-album
Kulturkanonen
Lucius Cornelius Cinna

Lucius Cornelius Cinna (ca. 130 f.Kr. – 84 f.Kr.) var en romersk politiker, der var konsul 4 år i træk 87 f.Kr.-84 f.Kr.. Han var også Julius Cæsars første svigerfar, idet han var far til Cincilla.

Cinna udmærkede sig i Forbundsfællekrigen og valgtes til konsul for året 87 f.Kr.. Samme år allierede han sig med Gaius Marius i dennes konflikt med Sulla, og han blev således Marius' medkonsul i 86 f.Kr.. Sammen tog de kontrol over Rom og udryddede blodigt Sullas støtter. Cinna forhindrede dog et kæmpe blodbad, da han satte sine tropper ind mod de af Marius' soldater, der gik amok i Roms gader.

Kort efter døde Marius og Cinna stod tilbage som enekonsul. Han besluttede sig for at styrke sin position i Rom og lod Sulla hærge de østlige provinser. Omstændighederne tvang ham dog i 84 f.Kr. til at gå i åben krig med Sulla, men han nåede aldrig i kamp, da hans tropper dræbte ham under et mytteri i Illyricum.

Politikere fra Romerriget
Tjek fødselsår
Stevninghus Spejdercenter

Stevninghus Spejdercenter er et 73 hektar stort spejdercenter som drives og ejes af Det Danske Spejderkorps (DDS) og ligger ved Hostrup Sø, nær Kliplev i Sønderjylland

På området ligger et antal hytter og huse som udlejes til spejdere, institutioner og erhvervslivet til bl.a kurser, stævner og teambuilding. 

Den første del af området blev købt af de sønderjyske divisioner i 1966 og lagde jord til Ny Hedeby Lejren, DDS' korpslejr i 1969. Lejren er en lille samling vikingehuse og har siden været omdrejningspunktet for spejdercentret. I Ny Hedeby findes fem huse som er kopieret fra det orginale Hedeby i Sydslesvig.

I 1980 blev der holdt en del af Spejd 80 som var en femdelt korpslejr. I 1989, 1994, 1999, 2004 og 2009 holdt DDS korpslejr, Blå Sommer på området.

Spejdercentret drives af frivillige fra Det Danske Spejderkorps. Foruden at danne grundlag for spejderorienterede aktiviteter, er der også et arkæologisk islæt, idet husene bygges og vedligeholdes med samtidige teknikker.

Ekstern link 
 Ny Hedebys hjemmeside

Spejdercentre
Det Danske Spejderkorps
Bygninger, konstruktioner og anlæg i Aabenraa Kommune